22.9.2020

**KORONAVIRUSRAJOITUKSEN AIHEUTTAMAT OHJEET JA SUOSITUKSET SUOMEN URHEILULIITON JÄSENSEUROILLE**

Kaikissa toiminnoissa kilpailijat, huoltajat, ohjaajat, valmentajat, kilpailun järjestäjät ja toimitsijat **noudattavat valtioneuvoston antamia liikkumis- ja kokoontumisrajoituksia** <https://valtioneuvosto.fi/tietoa-koronaviruksesta>) sekä **Terveyden ja hyvinvointilaitoksen ohjeistuksia** <https://thl.fi/fi/web/infektiotaudit-ja-rokotukset/ajankohtaista/ajankohtaista-koronaviruksesta-covid-19>ja **aluehallintovirastojen määräyksiä** [www.avi.fi](http://www.avi.fi).

Olympiakomitean toimintaohjeet yleisesti ja lajien huippu-urheiluun:

<https://www.olympiakomitea.fi/2020/09/18/ajankohtaista-tietoa-koronavirustilanteen-vaikutuksesta-urheiluun/>

Yleisiä kokoontumisohjeita, etäisyyksiä ja hygieniaohjeita tulee noudattaa muutenkin kuin harjoitus- tai kilpailutoiminnassa. Ohjeita ja suosituksia päivitetään mahdollisten uusien viranomaismääräysten pohjalta.

**1.10.2020-**

Yli 50 hengen yleisötilaisuuksissa ja yleisissä kokouksissa on lokakuussa edelleen varmistettava turvavälit ja riittävä hygienia.

Yli 50 hengen yleisötilaisuuksia ja yleisiä kokouksia voi lokakuussa järjestää sisätiloissa ja alueellisesti rajatuissa ulkotiloissa silloin, kun tapahtumajärjestäjä pystyy varmistamaan osallistujien turvallisuuden. Tapahtuman turvallisuus varmistetaan noudattamalla Terveyden ja hyvinvoinnin laitoksen ja opetus- ja kulttuuriministeriön 21.9.2020 päivittämää [ohjetta koronavirustartuntojen ehkäisemiseksi](http://www.avi.fi/documents/10191/17217812/OKM-THL_Ohje%2Byleis%C3%B6tilaisuuksiin%2Byleisiin%2Bkokoontumisiin%2Bja%2Bjulkisten%2Btilojen%2Bk%C3%A4yt%C3%B6ss%C3%A4_FI.pdf/274747af-3a9e-43a3-9d7c-8c8b5a8715ca). Aluehallintoviraston päätös tilaisuuksien järjestämisen rajoituksista ja edellytyksistä lokakuussa on siis sama kuin syyskuussa.

Terveyden ja hyvinvoinnin laitoksen ja opetus- ja kulttuuriministeriön ohjeessa edellytetään muun muassa, että

* Osallistujien tai seurueiden välille on lähikontaktien välttämiseksi turvattava mahdollisuus 1-2 metrin turvavälien ylläpitämiseen
* Tilanteissa, joissa saattaa syntyä jonoja, ihmisiä tulee muistuttaa ja auttaa turvavälien pitämisessä.
* Järjestäjän tulee ohjeistaa osallistujia turvaväleistä ja hyvästä käsihygieniasta sekä tarjota mahdollisuus käsien puhdistamiseen.

**Olennaisimmat ohjeet tapahtuman turvallisuuden ehkäisemiseksi**

**Yleisötilaisuuteen, yleiseen kokoontumiseen tai julkiseen tilaan ei saa tulla oireisena**

Koronavirus aiheuttaa hengitystieinfektion, jonka oireita voivat olla mm. yskä, kurkkukipu, kuume, hengenahdistus, lihaskivut, vatsaoireet ja päänsärky (https://thl.fi/fi/web/infektiotaudit-ja-rokotukset/taudit-ja-torjunta/taudit-ja-taudinaiheuttajat-a-o/koronavirus-covid-19). Yleisötilaisuuteen, yleiseen kokoontumiseen tai julkiseen tilaan, jossa on muita henkilöitä samanaikaisesti paikalla, ei saa tulla, jos on lieviäkään sairastumiseen viittaavia oireita.

Tilaisuuden tai toiminnan järjestäjällä on velvollisuus seurata alueellista epidemiatilannetta. Tarvittaessa tulisi THL:n maskisuosituksen mukaisesti suositella kasvomaskien käyttöä, mikäli lähikontakteja ei ole koko tilaisuuden ajan mahdollista välttää.

**Riskiryhmään kuuluvat**

Riskiryhmään kuuluvien suositellaan epidemian aikana välttämään lähikontakteja, eikä yleisötilaisuuksiin, yleisiin kokoontumisiin tai julkisissa tiloissa järjestettävään toimintaan osallistumista voida siten myöskään suositella. Jos osallistuminen on välttämätöntä, tulee tässä ohjeessa tarkoitettuja turvaetäisyyksiä ja hygieniasuosituksia noudattaa.

**Tarpeettomia fyysisiä kontakteja tulee välttää**

Tartuntojen torjumiseksi tarpeettomia fyysisiä kontakteja tulee välttää.

* Lähikontaktien välttämiseksi turvavälien ylläpitämisen mahdollisuus yleisötilaisuuksissa, yleisissä kokoontumisissa ja julkisissa tiloissa tulee turvata: henkilömäärä tulee rajata siten, että henkilöiden tai seurueiden väliin jää vähintään 1–2 m. Seurueella tarkoitetaan tässä esimerkiksi samassa taloudessa asuvia tai muutenkin jatkuvasti tai säännöllisesti yhteydessä olevia henkilöitä.
* Tilanteissa, joissa saattaa syntyä jonoja tulee ihmisiä muistuttaa ja auttaa turvavälien pitämisessä. Turvavälien ylläpitoa voidaan varmistaa esimerkiksi riittävällä opastavalla henkilökunnalla, etäisyysopasteilla ja ehkäisemällä pitkien jonojen syntyä osallistujien saapumis- ja jakautumisjärjestelyin.
* Ennakkolipunmyynnin järjestämistä joko sähköisen välittäjäpalvelun kautta tai muulla tavalla järjestettynä suositellaan ensisijaisena lipunmyyntikanavana.
* Yleisöä ohjataan esimerkiksi teippausten tai köysitysten ja järjestyksenvalvojien välityksellä liikkumaan niin että ruuhkat vältetään.

**Hyvä käsi- ja yskimishygienia estää tartuntoja**

Oikein toteutettu yskimis- ja käsihygienia estää tartuntoja. Oikeisiin käytäntöihin ohjaavaa tiedotusmateriaalia suositellaan jaettavaksi työntekijöille ja vierailijoille tietoisuuden lisäämiseksi.

* Tultaessa sisätilaan tai rajattuun ulkotilaan käytetään käsihuuhdetta. Käsihuuhdetta tulee olla helposti saatavilla.
* Kädet pestään vedellä ja saippualla aina ennen ruokailua sekä aina aivastamisen tai yskimisen jälkeen tai kun kädet ovat näkyvästi likaiset. Kädet kuivataan huolellisesti puhtaaseen, kuivaan pyyhkeeseen. Tämä voi olla joko kertakäyttöinen paperipyyhe tai ns. rullakäsipyyhe, jossa puhdas ja likainen osa eivät ole kosketuksissa toisiinsa. Jos käsienpesu ei ole mahdollista, käytetään käsihuuhdetta.
* Aivastamisen tai yskimisen yhteydessä suun eteen laitetaan kertakäyttönenäliina, joka heitetään heti käytön jälkeen pois. Jos nenäliinaa ei ole saatavilla, suojataan suu kyynärtaipeella. Kädet pestään tämän jälkeen.
* Tilaisuuden tai toiminnan järjestäjä voi epidemiatilanteen mukaan suositella käytettävän kasvomaskia. Maskia voi muutenkin halutessaan käyttää ottaen huomioon siihen liittyvät ohjeet.

**Siivous**

Koronavirus tarttuu ensisijaisesti pisaratartuntana, kun sairastunut yskii tai aivastaa. On mahdollista, että virus tarttuu myös kosketuksen kautta. Koronavirukset eivät säily pitkiä aikoja ilmassa tai pinnoilla.

Siivouksessa käytetään heikosti emäksistä yleispuhdistusainetta. Saniteettitiloissa siivousta voi tehostaa käyttämällä desinfiointiainetta. Noudatetaan Työterveyslaitoksen siivousohjeita.

* Pyyhitään kosketuspinnat, kuten ovenkahvat, käsinojat, tasot ja pöydät, valokatkaisijat ja hanat vähintään päivittäin, mielellään kahdesti päivässä. Sellaisessa ympäristössä, jossa kävijöitä on runsaasti, suositellaan puhdistamista 2–4 tunnin välein.
* Yhteiskäytössä olevien tietokoneiden ja päätteiden tai muiden välineiden käyttöä vältetään tai ne puhdistetaan aina käyttäjien välillä.

**Jos yleisötilaisuudessa tai yleisessä kokoontumisessa todetaan koronavirustartunta**

Tartuntaketjujen selvitystyö kuuluu kunnan tai sairaanhoitopiirin tartuntataudeista vastaavalle lääkärille. Jos koronavirustartunta tilaisuudessa todetaan tartunta, selvitetään, onko tapahtunut altistumista, ja altistuneet pitää jäljittää ja asettaa tartuntatautilain mukaisesti karanteeniin 14 vuorokaudeksi. Tartunnanjäljityksen helpottamiseksi tilaisuuksien ja tapahtumien järjestäjillä tulisi mahdollisuuksien mukaan ja muun lainsäädännön edellytyksin olla tiedot osallistuneista henkilöistä. Yleisötilaisuuksien ja yleisten kokoontumisten henkilömääriä rajoittamalla ja eri ryhmien sekoittumista välttämällä voidaan vähentää altistuneiden määrää, mikäli henkilöiden joukossa todettaisiin koronavirustartunta.

**Lasten ja nuorten leiritoiminnassa huomioitavaa**

* Leirille voi osallistua vain oireettomana.
* Leireillä suositellaan toimimaan rajatuissa, enintään 50 henkilön ryhmissä, jotka majoittuvat, ruokailevat ja toimivat yhdessä siten, ettei synny kosketusta muihin mahdollisesti samaan aikaan samassa keskuksessa toimivien ryhmien kanssa. Näin rajataan lähikontaktien määrää leirin aikana, ja helpotetaan altistuneiden jäljitystyötä, jos leirillä todetaan koronavirustartunta.
* Yleisiä suosituksia hyvästä käsi- ja yskimishygieniasta sekä siivouksesta tulee noudattaa.
* Tarpeetonta fyysistä kosketusta vältetään (esimerkiksi kättely, halaaminen).
* Jos leiriläisellä todetaan leirin aikana koronavirusinfektioon sopivia oireita, tulee hänet ohjata erilliseen tilaan odottamaan, että poistuminen leiriltä on mahdollista. Hänen tulee hakeutua viiveettä koronavirustestiin. Mikäli koronavirustartunta todetaan, tulee altistuneet jäljittää ja asettaa karanteeniin. Leirin järjestäjän tulee tällaisessa tilanteessa olla yhteydessä paikalliseen tartuntataudeista vastaavaan yksikköön lisäohjeiden saamiseksi.

**Kilpailutoiminnassa tulee ottaa huomioon seuraavat asiat**

Seurojen järjestämät kilpailut voidaan totuttaa ottaen huomioon yli 50 hengen yleisötilaisuuksissa ja yleisissä kokouksissa annetut määräykset ja lisäksi seuraavat ohjeistukset

* Rajoitettu lajiohjelma
	+ Suunnitellaan lajiohjelmassa tarkkaan lajien ja sarjojen määrä. Otetaan huomioon toimitsijoiden määrä.
* Porrastettu aikataulu
	+ Kilpaillaan eri aikoihin eri sarjoissa esimerkiksi klo 17–18, seuraava sarja klo 18.15–19.15 jne.
	+ Porrastetaan kilpailut useammalle illalle/päivälle (selkeä tauko kilpailujen välillä).
	+ Järjestetään kilpailut samanaikaisesti useammalla kentällä.
* Tyhjät katsomot tai rajoitettu yleisömäärä (turvavälit)
* Muut kilpailun järjestämiseen liittyvät ohjeet
	+ Kilpailun järjestäjä tiedottaa ohjeet rajoituksista ja turvallisuusohjeista kilpailukutsussa.
	+ Kilpailunjärjestäjä valvoo, että turvallisuusohjeistuksia noudatetaan.
	+ Kilpailun järjestäjä ohjeistaa toimitsijat etukäteen toimimaan suositusten ja määräysten mukaisesti.
	+ Toimitsijat, jotka käsittelevät heittovälineitä, työkaluja ja laitteita (heittovälineet, lapiot, lanat, rimat, telineet jne.), käyttävät käsineitä.
	+ Heittolajien suorituspaikoille kisajärjestäjien tulee huolehtia käsihuuhteen saatavuudesta.
	+ Toimitsijatehtäviin ei suositella osallistuvan riskiryhmään kuuluvia.
* Ohjeet kilpailijoille
	+ Vain täysin terveenä ja oireettomana osallistutaan kilpailuun.
	+ Tutustutaan tarkasti kilpailun järjestäjän turvallisuusohjeisiin.
	+ Peseydytään ja pukeudutaan mieluiten kotona.
	+ Vältetään tarpeettomia lähikontakteja.
	+ Huomioidaan hygieniaohjeet (käsien pesu, yskiminen, niistäminen, omat juomapullot ja pyyhkeet), etäisyydet ja mahdollinen omien välineiden käyttö.
	+ Huolehditaan käsihygieniasta ennen ja jälkeen kilpailujen.
	+ Yskitään ja aivastetaan olkavarteen tai nenäliinaan. Vältetään kasvojen koskettelua.
	+ Huolehditaan käsihygieniasta ennen ja jälkeen heittosuorituksen. Heittolajeissa huolehditaan välineen hygieniasta mahdollisuuksien mukaan.
	+ WC-tiloissa käsien pesu ennen ja jälkeen käyntiä.
* Ohjeet tapahtumaan osallistujille (toimitsijat, yleisö, muut)
	+ Yleisötilaisuuteen ei saa tulla, jos on mitään sairastumiseen viittaavia oireita.
* Riskiryhmään kuuluvien osallistumista ei suositella. Jos osallistuminen on välttämätöntä, tulee noudattaa turvaetäisyyksiä ja hygieniasuosituksia.
* Lähikontaktien välttämiseksi turvavälien ylläpitämisen mahdollisuus tulee turvata: henkilömäärä tulee rajata siten, että henkilöiden väliin jää vähintään 1–2 metriä.
* Tilanteissa, joissa saattaa syntyä jonoja, tulee ihmisiä muistuttaa ja auttaa turvavälien pitämisessä. Turvavälien ylläpitoa voidaan varmistaa esimerkiksi riittävällä opastavalla henkilökunnalla, etäisyysopasteilla ja ehkäisemällä pitkien jonojen syntyä osallistujien saapumis- ja jakautumisjärjestelyin.
* Tultaessa sisätilaan tai rajattuun ulkotilaan käytetään käsihuuhdetta. Käsihuuhdetta tulee olla helposti saatavilla.
* Kädet pestään vedellä ja saippualla aina ennen ruokailua sekä aina aivastamisen tai yskimisen jälkeen tai kun kädet ovat näkyvästi likaiset. Kädet kuivataan kertakäyttöisiin paperisiin käsipyyhkeisiin. Jos käsienpesu ei ole mahdollista, käytetään käsihuuhdetta.
* Aivastamisen tai yskimisen yhteydessä suun eteen laitetaan kertakäyttönenäliina, joka heitetään roskakoriin heti käytön jälkeen. Jos nenäliinaa ei ole saatavilla, suojataan suu kyynärtaipeella. Kädet pestään tämän jälkeen.
* Pyyhitään kosketuspinnat kuten ovenkahvat, käsinojat, tasot ja pöydät, valokatkaisijat ja hanat. Sellaisessa ympäristössä, jossa kävijöitä on runsaasti kuten WC-tilat, suositellaan puhdistamista mahdollisimman usein.
* Yhteiskäytössä olevien tietokoneiden ja päätteiden tai muiden välineiden käyttöä vältetään tai ne puhdistetaan aina käyttäjien välillä.
* Tartunnanjäljityksen helpottamiseksi järjestäjällä tulisi mahdollisuuksien mukaan olla tiedot tapahtumaan osallistuneista henkilöistä.
* Eri ryhmien sekoittumista välttämällä voidaan vähentää altistuneiden määrää, mikäli henkilöiden joukossa todettaisiin koronavirustartunta.

**Harjoitustoiminnassa tulee ottaa huomioon seuraavat asiat**

* Harjoitustoiminta toteutetaan rajatuissa enintään 50 henkilön ryhmissä.
* Harjoitustoiminnassa toteutetaan seuraavia ohjeita
	+ Osallistutaan vain täysin terveenä ja oireettomana harjoituksiin.
	+ Huolehditaan ennen harjoituksia käsien pesusta ja muusta puhtaudesta. Käsihuuhdetta on suositeltavaa olla saatavilla harjoituksen aikana. Vältetään kasvojen koskettelua.
	+ Porrastetaan ryhmien harjoitusaikoja.
	+ WC-tiloissa pestään kädet ennen ja jälkeen käyntiä. Ei käytetä urheilukentän pukutiloja.
	+ Toimitaan pääasiassa ulkona. Hyödynnetään harjoituspaikkoja monipuolisesti ja jaetaan ryhmät eri paikkoihin kentälle, maastoon ja muihin sopiviin harjoituspaikkoihin. Käytetään omia välineitä tai huolehditaan välineiden desinfioinnista.
	+ Harjoitellaan samoissa ryhmissä saman ohjaajan tai valmentajan johdolla. Vältetään lähikontakteja.
	+ Huomioidaan hygieniaohjeet (käsien pesu, yskiminen, niistäminen, omat juomapullot ja pyyhkeet), etäisyydet ja omien välineiden käyttö.
	+ Kannustetaan ohjaajien ja valmentajien ohjeiden mukaisiin omatoimiharjoituksiin yhteisten harjoitusten ulkopuolella.
	+ Huolehditaan harjoituksen jälkeisestä käsien pesusta.
	+ Kannetaan yhteisesti vastuu kaikkien turvallisuudesta.

Yhteisesti sääntöjä, rajoituksia, ohjeistuksia ja suosituksia noudattaen, voimme rakentaa turvallisen harjoitus- ja kilpailuympäristön.

Helsingissä 22.9.2020

Suomen Urheiluliitto ry